Ортодоксна синагога у Братислави

Ортодоксна синагога у Братислави једна је од синагога у Словачкој изграђена 1926. године, по нацртима архитекте Artura Szalatnaia, који је на овом објекту сјајно комбиновао стил модерне са оријенталном традицијом и при томе користио стилизоване украсе заједно са армиранобетонском конструкцијом. Заједно са Неолошком синагогом у Жилину, припада важним словачким сакралним грађевинама 20. века. Ова синагога је важан пример словачке верске архитектуре 20. века и регистрована је као словачки национални културни споменик. То је једна од само четири активне синагоге у Словачкој и историјски једна од три у Братислави; друге две су преживеле Други светски рат, али су срушене 1960-их. У згради се такође налази Музеј јеврејске заједнице Братиславе, постављен на спрату, са сталном поставком „Јевреји Братиславе и њихово наслеђе“ која је отворена за јавност током летње сезоне. Положај, власништво и заштита Ортодоксна синагога се налази у Хејдуковој улици бр. 11. у Старем Месту (слч. Staré Mesto) је градској четврт Братиславе, у округу Братислава I, у Братиславском крају, Словачке Републике, у коме је према подацима о броју становника из 2011. године живело 38.788 становника. Синагога је у власништву Јеврејске заједнице Братислава, која је користи за верске обреде. Ортодоксна синагога у Братислави је проглашена за споменик културе и стављена на списак драгоцених примера словачке међуратне архитектуре. Историја У 19. и с почетка 20. века у Братислави су Јевреји чинили трећину градског становништва и живели углавном делу Старем Месту, једном од старијих делова града. Данас заједница броји 400 људи и бори се да одржи своју виталност и своје јеврејство. Од 88.000 Јевреја који су некада живели у Словачкој, остало их је само 2.600, пре свега због две депортације - 1942. и 1944. године - као и емиграције многих Јевреја после рата. У Братислави су старији Јевреји наставили да одлазе у синагогу и након рата, али их је комунизам обесхрабрио да отворено не исповедају веру из страха да им се не ограниче образовање и запослење. Суочени са тим избором, већина Јевреја се асимиловала. Пре градње нове синагоге у 20. веку у Хејдуковој улици која је и данас у функцији, у Братислави је постојала Велика ортодоксна синагога у величанственом оријенталном стилу у улици Замоцка, саграђена је 1862. године према пројекту архитекте Ignáca Feiglera. После Другог светског рата јеврејска верска заједница у Братислави, у десеткованом облику након холокауста, више није била у стању да се брине о сопственим зградама, па се одрекла својих синагога у корист државе. Међутим, за њих држава није била много заинтересована и оне нису биле на одговарајући начин одржаване и рестауриране. Словачка је велику синагогу једно време користила као складиште секундарних сировина и отпада, потом као телевизијску станицу, до њене потпуне девастације. Градске власти Братислава синагогу су срушиле 1961. године заједно са суседним зградама и оним што је остало од јеврејског гета, да би се направило место за изградњу моста СНП. Архитектонске одлике Пројекат је настао на основу конкурса на коме је победио Artur Szalatn (1891-1961), архитекта јеврејског порекла, коме је то било прво велико дело након што је из Будимпеште у Братиславу дошао као недавни универзитетски дипломац. Синагога је саграђена, у новој Хејдуковој улици, где околне зграде још нису постојале. Ова монументалне зграда је једноставног класицистичког карактера. Оријентацијом бочног зида главног простора ка уличном фронту и постављањем улаза у зграду, синагога је окренута према истоку, ка пролазу са улице у дворишту. У згради са бочних страна улазног ходника постоје два степеништа за женску галерију. Фасада се састоји од седам огромних призматичних стубова завршених једноставним капителима који носе кратки архитрав. У зиду иза стубова налазе се прозори са геометризованим решеткама. Зграда има седрене архитектонске елементе који су у контрасту са зидовима у жутој и браон-црвеној боји. На стубу десно од улаза наведено је име архитекте и година градње према јеврејској ери. Референце Литература Borský Maroš, Synagogue Architecture in Slovakia: A Memorial Landscape of the Lost Community, Menorah Foundation Horváth, V., Lehotská, D., Pleva, J. (eds.); et al. (1979). Dejiny Bratislavy (History of Bratislava) (in Slovak) (2nd ed.). Bratislava: Obzor, n.p. Kováč, Dušan; et al. (1998). Kronika Slovenska 1 (Chronicle of Slovakia 1). Chronicle of Slovakia (in Slovak) (1st ed.). Bratislava: Fortunaprint.sk. ISBN 80-7153-174-X. Kováč, Dušan; et al. (1999). Kronika Slovenska 2 (Chronicle of Slovakia 2). Chronicle of Slovakia (in Slovak) (1st ed.). Bratislava, Slovakia: Fortunaprint. sk. ISBN 80-88980-08-9. Lacika, Ján (2000). Bratislava. Visiting Slovakia (1st ed.). Bratislava:Dajama. sk. ISBN 80-88975-16-6. Спољашње везе Медији везани за Ортодоксна синагога у Братислави на Викимедијиној остави Exkurzia - základný okruh Architektúra Bratislavy v 20. storočí (језик: словачки) Bratislava Synagogue (језик: словачки)